Diari Oficial de la Generalitat Valenciana


Sumari del DOGV 8572, del 17-06-2019 (2019/5017)

Notificació de la sentència dictada en el procediment ordinari número 1861/2016.
--------------------------------------------------------------------------------

### Dades del document

Número de DOGV
:   8572

Data del DOGV
:   17-06-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/5017


Organisme emissor
:   Jutjat de Primera Instància Número 7 de Castelló de la Plana

Tipus de document
:   Edicte

Notificació de la sentència dictada en el procediment ordinari número 1861/2016. [2019/5017]  
De: Omaira Ramírez Càceres.  
Procuradora: Raquel Romero Sánchez.  
Contra: Diego Alexander Ríos Daravinia.  
En el present procediment de judici ordinari número 1861/2016, seguit en aquest jutjat instància d'Omaira Ramírez Càceres contra Diego Alexander Ríos Daravinia, s'ha dictat sentència l'encapçalament i la dispositiva de la qual són del tenor literal següent:  
  
«Sentència número 206/2016  
Castelló de la Plana, 16 d'abril de 2019  
José Luis Conde-Pumpido García, magistrat jutge del Jutjat de Primera Instància número 7 de Castelló de la Plana, ha conegut les presents actuacions de judici ordinari número 1861/2016, promogudes a instàncies d'Omaira Ramírez Càceres, representada per la procuradora senyora Romero Sánchez i defensada pel lletrat senyor Benet Cervera, contra Diego Alexander Ríos Daravinia, en rebel·lia, en què ha sigut part el Ministeri Fiscal.  
Dispositiva  
Estime parcialment la demanda formulada per la procuradora senyora Romero Sánchez, en nom i representació d'Omaira Ramírez Càceres, contra Diego Alexander Ríos Daravinia, i acorde:  
1. Privar al demandat de la pàtria potestat respecte del seu fill menor \*\*\*.  
2. Atribuir la guarda i custòdia del fill menor a sa mare.  
3. Fixar l'obligació del senyor Ríos Daravinia d'abonar a la mare, en concepte de pensió d'aliments per al seu fill \*\*\*, la suma de 150 euros mensuals, que haurà d'ingressar en els cinc primers dies de cada mes en el compte bancari que designe la mare, i que s'actualitzarà anualment conforme a les variacions de l'índex de preus de consum.  
  
4. Les despeses extraordinàries necessàries que genere el fill seran abonades pels dos progenitors a mitges.  
Tot això sense realitzar pronunciament exprés condemnatori en costes.  
Notifiqueu la present resolució a les parts, i feu-los saber que contra aquesta es pot interposar recurs d'apel·lació en el termini de 20 dies, que no suspendrà l'eficàcia de les mesures acordades.  
De conformitat amb la disposició addicional quinzena de la Llei orgànica del poder judicial, introduïda per l'article 1.19 de la Llei orgànica 1/2009, de 3 de novembre, per a la interposició del recurs d'apel·lació la part recurrent haurà de constituir un depòsit de 50 euros, que haurà de consignar en el compte de consignacions d'aquest jutjat, sense que puga admetre's a tràmit el recurs si el depòsit no està constituït.  
Aquesta és la meua sentència, que pronuncie, mane i signe. El jutge.»  
  
Publicació: llegida i publicada va ser l'anterior sentència pel jutge que l'ha dictada, constituït en audiència pública, el mateix dia del seu pronunciament, davant del lletrat de l'Administració de justícia. En done fe.  
I atés que aquest demandat, Diego Alexander Ríos Daravinia, es troba en parador ignorat, s'expedeix el present edicte a fi que li servisca de notificació de forma deguda.  
  
Castelló de la Plana, 16 d'abril de 2019.- El lletrat de l'Administració de Justícia: Pedro Moya Donate.